OpenLLM-France/wikimedia huggingface dataset:
# Nez Perce konderria (Idaho)

Nez Perce konderria (ingelesez: Nez Perce County) Idahoko konderri bat da, Ameriketako Estatu Batuetan. Hiriburua Lewiston da. 2010eko zentsuaren arabera 39.265 biztanle zituen, Nez Perce kilometro koadroko azaleran.

## Geografia

Nez Perce konderriak 2.217,76 kilometro koadro ditu. Horietatik 21,21 ura dira. Beste 2.196,55 lurra dira. Biztanleria dentsitatea 17,7 da.

## Demografia

2010eko zentsoan bizi ziren 39.265 pertsonetatik 35.944 txuriak edo hispanoak dira. Horietatik hispano edo latino kategorian 1.109 dira. 112 beltzak edo afroamerikarrak. 2.074 amerikar natiboak ziren eta 35 Hawaii edo Pazifikoko irletako natiboak. 277 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 810 pertsonek kokatzen zuten.

### Biztanleria piramidea
## Kanpo estekak

* Datuak: Q494569
* Multimedia: Nez Perce County, Idaho / Q494569
# Neyron

Neyron Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q363159
* Multimedia: Neyron / Q363159
# Neyruz (Friburgo)

Neyruz Suitzako udalerria da. Friburgo kantonamenduan dago, Sarine barrutia barrutian. 2014an 2,566 biztanle zituen 5,54 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66466
* Multimedia: Neyruz / Q66466
# Nezahualcóyotl (udalerria)

Nezahualcóyotl Mexikoko udalerri bat da. Mexikoko estatuan kokatua dago. 2010ean 1.110.565 biztanle zituen 63,74 km²ko azaleran. Herriburua [[Ciudad Nezahualcóyotl (Nezahualcóyotl)|Ciudad Nezahualcóyotl]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q210307
* Multimedia: Ciudad Nezahualcóyotl / Q210307
# Nezami Ganjavi

Nizami Ganjavi, Nizami Ganje'i, Nizami, edo Nezāmi (persieraz: نظامی گنجوی‎, Niẓāmī Ganjavī, itzulpen literala. 'Niẓāmī Ganjakoa'; ca. 1141–1209), formalki Jamal ad-Dīn Abū Muḥammad Ilyās ibn-Yūsuf ibn-Zakkī bezala ezaguna, XII. mendeko poeta persiar, musulman sunia zen.

## Erreferentziak

* ↑ Blois, François de. (2004). Persian literature : a bio-bibliographical survey. Volume V, Poetry of the pre-Mongol period. (2nd, rev. ed. argitaraldia) Routledge ISBN 978-0-203-64749-3. PMC 900294473. (Noiz kontsultatua: 2022-07-10).
* ↑ (Ingelesez) Ganjavi, Nizami; Ganjavī, Niẓāmī. (1995). The Haft Paykar: A Medieval Persian Romance. Oxford University Press ISBN 978-0-19-283184-2. (Noiz kontsultatua: 2022-07-10).
* ↑ Chelkowski, P.J (1995), “Nizami Gandjawi”, Encyclopaedia of Islam, New Ed., vol. 8: 76–81.
* ↑ Lewis, Bernard. (2001-10-01). Music of a Distant Drum: Classical Arabic, Persian, Turkish, and Hebrew Poems.. Princeton University Press ISBN 978-0-691-08928-7. (Noiz kontsultatua: 2022-07-10).
* ↑ The Routledge encyclopedia of Arabic literature. 2010 ISBN 978-0-415-57113-5. PMC 455803547. (Noiz kontsultatua: 2022-07-10).
* ↑ «BACHER, WILHELM – Encyclopaedia Iranica» web.archive.org 2014-05-17 (Noiz kontsultatua: 2022-07-10).

## Kanpo estekak

* Datuak: Q234908
* Multimedia: Nezami / Q234908
# Oi Ye-Jin

Oh Ye-Jin (koreeraz:오예진; Jeju, Hego Korea, 2005eko maiatzaren 10a) hegokorear kirol-tiratzailea da, pistola modalitatean tiroan lehiatzen den kirolaria. 2024ko Parisko Olinpiar Jokoetan parte hartu zuen, urrezko domina bat lortuz 10 metroko pistola proban.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | 10 m-ko pistola |

## Erreferentziak

* ↑ «International Shooting Sport Federation» www.issf-sports.org (Noiz kontsultatua: 2024-08-21).
* ↑ «Ye Jin Oh (Shooting sports) : Prize list and results» www.the-sports.org (Noiz kontsultatua: 2024-08-21).
* ↑ ISSN https://olympics.com/es/paris-2024/actualizaciones-en-vivo/32ad9c48-a792-49f0-9f06-fa876cebf4ed..
* ↑ ISSN https://www.ctinsider.com/sports/article/surcoreana-oh-ye-jin-rompe-record-ol-mpico-de-19602402.php..
* ↑ (Gaztelaniaz) «Surcoreana Oh Ye Jin rompe récord olímpico de tiro para ganar el oro en París» AP News 2024-07-28 (Noiz kontsultatua: 2024-08-21).
* ↑ (Ingelesez) «Korea's Oh Ye-jin, Kim Ye-ji secure gold, silver in women's 10m air pistol» koreatimes 2024-07-28 (Noiz kontsultatua: 2024-08-21).

## Kanpo estekak

* Datuak: Q127035238
* Multimedia: Oh Ye-jin / Q127035238
# Oia

Oia Galiziako Pontevedrako probintzian dagoen O Baixo Miño eskualdeko udalerria da.

## Parrokiak

* Burgueira (San Pedro)
* Loureza (San Mamede)
* Mougás (Santa Uxía)
* Oia (Santa María)
* Pedornes (San Mamede)
* Viladesuso (San Miguel)

## Kanpo estekak

* Oiako udal webgunea (Galizieraz) (Gaztelaniaz) (Ingelesez)
* Oia udalerria Rias Baixaseko turismo webgunean (Gaztelaniaz) (Galizieraz) (Ingelesez)
* Datuak: Q1644565
* Multimedia: Oia, Spain / Q1644565
# Oiakarizketa

Oiakarizketa, Nafarroa probintzian topa dezakegun euskal mendia da. Oiakarizketa Iruñea inguratzen duten mendietatik ezezagunetakoa dugu. Inguruan Sarbil edo Esparatz bezalako mendi erakargarriak izanik, itzalpean gelditzen da gain oihantsu hau. Gr-220 (Iruñerriko bira) mendi honetatik hurbil igarotzeak salbatzen du seguruenik erabateko ahanzturatik.

## Kanpo estekak

Oiakarizketa, http://www.euskal-herria.org/.
# Oi Polloi

Oi Polloi 1981ean Eskozian sortutako punk taldea da. Egun arte, taldekideak 50 baino gehiago izan direnez, taldea behin eta berriro berpiztu eta berrantolatu da. Ikusmolde ezkertiarrekoa, arrazismo, homofobia, faxismo, kutsadura eta inperialismoaren kontra jotzen dute. Azken urteotan Eskoziako gaelikoan abesten hasi dira, eta hauxe da euren adierazpenetako hizkuntza. Gaelikoa eta beste arriskupeko hizkuntzak garrantzitsuak dira bizitzaren kultur-aniztasuna gordetzeko.

## Diskografia
### Demo zintak

* LAST OF THE MOHICANS (1984)
* DESTROY THE SYSTEM (1985)
* GREEN ANARCHOI (1986)
* 87 DEMO (1987)

### EPak

* Resist The Atomic Menace 1986 (berriro 1994an)
* Outrage 1988
* Omnicide 1991 (Words of Warning Records)
* Guilty (Ruptured Ambitions records) 1993
* Oi Polloi / Blownapart Bastards 1994
* Oi Polloi - s/t (Nikt Nic Nie Wie)
* THC (Campary Rec.) 1998
* Let The Boots Do The Talking (Ruptured Ambitions) 1999
* Carson? (Nikt Nic Nie Wie) 2003
* Ceòl Gàidhlig mar Sgian nad Amhaich (Problem Records) 2005

### LPak

* Skins 'N' Punks Volume Two (Split w Betrayed) 1986
* Unlimited Genocide (Split w A.O.A.) 1986
* Mad As... (Split w Toxic Ephex) 1987
* Unite And Win (Oi! Records) 1987
* In Defence Of Our Earth (Words Of Warning Records) 1990
* You've Heard It All Before (Ruptured Ambitions Records) 1993
* Fight Back! (Re-Release Of Old Split Material) 1994
* Total Anarchoi (Live/Studio Collection - CD/LP) 1996
* Fuaim Catha (Skuld Records) 1999
* Outraged By The System (Step-1 Music) 2002
* Ar Cànan, Ar Ceòl, Ar-a-mach' 2006
* Gaidhlig na Lasair' (Problem? Records) 2006

## Kanpo estekak

* Taldearen webgunea
* Datuak: Q1746712
* Multimedia: Oi Polloi / Q1746712
# Oi Hockey Estadioa

Oi Hockey Estadioa, japonieraz : 大井ホッケー競技場 - Ōi hokkē kyōgijō, Tokion dagoen erabilera anitzeko estadioa da. 2020ko Tokioko Olinpiar Jokoetarako eraiki zen. Olinpiar Jokoetan belar hockey lehiaketak eta Paraolinpiadetako futbol lehiaketak jokatuko dira bertan. Japoniako hiriburuko kostaldean dago, Erdialdeko Oi Kostaldeko Parkean, eta 15.000 ikusleentzako lekua du bi zelaitan banatuta.

## Instalazioen ikuspegi orokorra

Eraikuntza 2019ko urtarrilean hasi zen, eta urte horretako ekainean amaitu zen. Estadioaren azalera belar artifizialez egina dago
Jokoen ostean, instalazioak kirol ezberdinetarako eta kirol entrenamendu programetan erabiltzea aurreikusten da

## Kokapena

Oi Hockey Estadioa Oi Central Coastal Park eremuan dago. Tokioko Ōi Keibajō Mae geltokitik edo Keikyu Tren Line Main Line Tachiaigawa geltokitik irits daiteke.

## Ikus gainera

Belar-hockeya 2020ko Udako Olinpiar Jokoetan

## Erreferentziak

* ↑ Oi Hockey Stadium 2021-08-08an begiratua
* 1 2 3 «Oi Hockey Stadium｜Competition Venue｜Games Information｜2020 Games Preparation｜Bureau of Tokyo 2020 Olympic and Paralympic Games Preparation» www.2020games.metro.tokyo.lg.jp (Noiz kontsultatua: 2022-03-21).

## Kanpo esteka

* Oi Hockey Estadioa - Japoniako Hockey Elkartea
* Datuak: Q65242048
* Multimedia: Oi Hockey Stadium / Q65242048
# Oi laborari gaixua

Oi laborari gaixua Pierre Topet edo Etxahun (1786-1862) euskal olerkariak idatzi zuen satirazko olerki bat da. Benito Lertxundi euskal kantariak jaso eta abestu zuen, ondoren Pazko gaierdi ondoan diskoan argitaratzeko. Olerkari zuberotarrak garai hartako zenbait lanbide kritikatzen ditu eta are gehiago, batzuetan hauen faltsukeriaren kontura barre egiten ere hasten da, izan ere, modu horretakoak hartzen ditu aipatutako lanbideak, faltsuak. Jean Haritxelharek egin zuen sailkapenaren arabera, olerki hau Etxahunen satirazko olerkien barnean sartu beharko genuke.
Xehetasun teknikoei dagokienez, seiko bat da, berdinaren moldekoa eta lau puntuz osatua. Egitura metrikoa jarraian ageri den bezalakoa du: 7A / 8A / 8 / 8A / 10 / 8A.

## Letra

Jarraian abestiaren letra, xibereraz.
| « | Oi laborari gaixua! hihaurrek jaten arthua, ogi eta ardu geñhatzen auherren asetzekua: halere hain haie maite nula artzeinek otsua. Harri 'giliren adreta! harek badaki zer pentsa: mürria gaizki egin eta erdiruak lohiz thapa; etxia lurtatü denian, harrien gaistuak falta. Eskalanpu egiliak ebasten tü materiak; zazpira sos balio dina, saltzen beitü hamabia: ostatin jan hen saria ete etxen gosez familia. | » |
| —Pierre Topet Etxahun |||

## Erreferentziak

* 1 2 Elkartea, Xenpelar Dokumentazio Zentroa – Bertsozale. «Oi laborari gaixua III - Doinutegia - BDB. Bertsolaritzaren datu-basea» bdb.bertsozale.eus (Noiz kontsultatua: 2018-11-20).
* ↑ www.iteisa.com. «Letras de Oi laborari gaixua de Benito Lertxundi | euskal musika, música vasca» eu.musikazblai.com (Noiz kontsultatua: 2018-11-20).

## Ikus, gainera

* Pierre Topet Etxahun
* Euskal olerkariak
* Olerkigintza
* Erromantizismoa

## Kanpo estekak

* Benito Lertxundik kantatzen duen bertsioaren letra
* Abestiaren partitura
* Olerkia osorik
* Datuak: Q58890288
# Oi lur, oi lur

Oi lur, oi lur José María Aguirre poetak ("Xabier Lizardi") 1929an idatiztako olerki bat da, "Bultzi-leiotik" izenarekin. Gerora Benito Lertxundik doinua moldatu eta abesti ezagun bilakatu zuen.
Benito, olerkia musikatzerakoan, Wagner konpositorearen Tannhäuser operaren zati batean inspiratu zen oso modu nabarmenean. Hain zuzen, "Pilgerchor" (Pelegrinen abesbatza) eta Oberturan.

## Kanpo estekak

* Benito Lertxundiren Oi lur, oi lur abestia entzungai
# Oia (Vigo)

Oia, Espainiako Galizia autonomia erkidegoko Vigo hirian dagoen parrokia bat da, Pontevedrako probintzian. 2013ko erroldaren arabera 3.981 biztanle zituen.
* Datuak: Q3398812
* Multimedia: Oia, Vigo / Q3398812
# Notaresco

Notaresco Italiako udalerri bat da. Teramoko probintzian kokatuta dago, Abruzzo eskualdean. 6.337 biztanle ditu, 38,15 kilometro koadroko azaleran banatuta.

## Mugakideak

Notarescok honako udalerri hauekin egiten du muga:
Castellalto Cellino Attanasio Mosciano Sant'Angelo Roseto degli Abruzzi Atri Morro d'Oro

## Kanpo estekak

* Datuak: Q51458
* Multimedia: Notaresco / Q51458
# Notarioen jauregia

Notarioen jauregia, italieraz Palazzo dei Notai, Italiako Bolonia hiriaren erdigune historikoan dagoen jauregi bat da, San Petronio basilikaren parean.
Antzina hiriko notarioen lan jarduera Notarioen Elkarteak kudeatzen zuen, elkarte honek 1381an jauregi hau eraikiarazi zuen.
* Datuak: Q157818
* Multimedia: Palazzo dei notai (Bologna) / Q157818
# Notario

Notario (latinez: notarius) hiriburuko, hitzarmen agiri, saleroste idazki eta abarren fede ematen duen herri enplegatua da. Bere testigantzak segurtasun juridikoa ematen die hitzarmenaren parte-hartzaileei eta bere neutraltasunak egiaren presuntzioa ematen du.

## Erreferentziak

* ↑ Lur entziklopedietatik hartua.

## Kanpo estekak

* Andres Urrutia Badiola (et al.) Notariotza hiztegia
* Datuak: Q189010
* Multimedia: Notaries / Q189010
# Old St Mellons

Old St Mellons, galesez: Pentre Llaneirwg, Galesko Cardiff konderriko udalerri eta komunitate bat da.

## Kanpo estekak

* Datuak: Q24668871
* Multimedia: Old St Mellons / Q24668871
# Old Station (Kalifornia)

Old Station Ameriketako Estatu Batuetako erroldak esleitutako leku bat da. Shasta konderrian dago, Kalifornia estatuan. 64 biztanle ditu, 5,752586 kilometro koadroko azaleran banatuta.

## Ikus, gainera

* Shasta konderria

## Kanpo estekak

* Datuak: Q3476143
# Old Tappan (New Jersey)

Old Tappan New Jerseyko borough bat da. Bergen konderrian kokatua dago. 2010ean 5.750 biztanle zituen, 8,63 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1082492
* Multimedia: Old Tappan, New Jersey / Q1082492
# Old Town (Chicago)

Old Town, AEBetako Chicago hirian dagoen auzo bat da, Illinois estatuan.
Bertan hiriko eraikin antzinakoenak daude.
* Datuak: Q682357
* Multimedia: Old Town, Chicago / Q682357
# Old Town (Scilly uharteak)

Old Town, Ingalaterrako Kornualles konderriko herri bat da, Scilly uharteetan.

## Kanpo estekak

* Datuak: Q601396
* Multimedia: Old Town, Isles of Scilly / Q601396
# Old Swan

Old Swan, Ingalaterrako Liverpool hirian dagoen auzo bat da, Merseyside konderrian.
2011n 16.641 biztanle zituen.
* Datuak: Q7085164
* Multimedia: Old Swan / Q7085164
# Old Town (Roscommon konderria)

Old Town (Roscommon konderria) (irlanderaz An Seanbhaile) Irlandako udalerri bat da, Roscommon konderrian dagoena.

## Kanpo estekak

* Datuak: Q2085965
# Old Town (Maine)

Old Town Ameriketako Estatu Batuetako hiri bat da. Penobscot konderrian kokatuta dago, Maine estatuan. 7.431 biztanle ditu, 112,014777 kilometro koadroko azaleran banatuta.

## Ikus, gainera

* Penobscot konderria

## Kanpo estekak

* Datuak: Q1642029
* Multimedia: Old Town, Maine / Q1642029
# Old Town udalerria, McLean konderria (Illinois)

Old Town udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 3.392 biztanle zituen, 35.49 milia karratu (91.9 km$^2$) eremuan.

## Ekonomia

2020ko zentsuaren arabera, Old Town udalerrian 961 etxebizitza zeuden. Per capita diru-sarrerak 49.945 estatubatuar dolar ziren.

## Kanpo estekak

* Datuak: Q7085312
# Noidant-Chatenoy

Noidant-Chatenoy Frantziako udalerria da, Marne Garaia departamenduan dagoena, Ekialde Handia eskualdean. 2013an 91 biztanle zituen.

## Demografia
### Biztanleria

2007an Noidant-Chatenoy udalerrian erroldatutako biztanleak 91 ziren. Familiak 40 ziren, horien artean 8 pertsona bakarrekoak ziren (8 bakarrik bizi ziren gizonak), 20 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 55 etxebizitza zeuden, 39 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 53 etxeak ziren eta 2 apartamentuak ziren. 39 etxebizitza nagusietatik 36 bere jabearen bizilekua ziren eta 3 alokairuan okupaturik zeuden; 3 etxek hitu gela zituzten, 6 etxek lau zituzten eta 30 etxek bost zituzten. 33 etxek euren parking plaza propioa zuten azpian. 17 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Noidant-Chatenoy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 4 | 65-69 | 8 |
| 8 | 60-64 | 0 |
| 0 | 55-59 | 4 |
| 0 | 50-54 | 0 |
| 8 | 45-49 | 8 |
| 0 | 40-44 | 4 |
| 8 | 35-39 | 8 |
| 4 | 30-34 | 4 |
| 0 | 25-29 | 0 |
| 0 | 20-24 | 8 |
| 0 | 15-19 | 0 |
| 12 | 10-14 | 0 |
| 16 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 51 ziren, horien artean 35 aktiboak ziren eta 16 inaktiboak ziren. 35 pertsona aktiboetatik 34 lanean zeuden (19 gizon eta 15 emakume) eta 1 langabezian (1 gizon). 16 pertsona inaktiboetatik 7 erretiraturik zeuden, 6 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen, 1 garraio enpresa zen eta 1 higiezinen enpresa zen.
2009an norbanakoentzat zegoen zerbitzu bakarra ibilgailuen konpontzeko eta nekazaritza tresnetako lantokia zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1385495
* Multimedia: Noidant-Chatenoy / Q1385495
# Noicela (Carballo)

Noicela, Espainiako Galizia autonomia erkidegoko Carballo udalerrian dagoen parrokia bat da, Coruñako probintzian. 2016ko erroldaren arabera 413 biztanle zituen.
* Datuak: Q12393975
* Multimedia: Noicela, Carballo / Q12393975
# Ophiuchus (argipena)

Ophiuchus hurrengoa izan daiteke:
* Ophiuchus, konstelazioa.
* Ophiuchus, astrologian hamahirugarren konstelazioa.
# Oseas (profeta)

    Artikulu hau Itun Zaharreko profetari buruzkoa da; beste esanahietarako, ikus «Oseas».
Oseas edo Osee (hebreeraz: הוֹשֵׁעַ‎, estandar Hoshea, tiberieraz Hôšēăʻ, "Salbamen"; antzinako grezieraz: Ὠσηέ, Ōsēé) Biblian, hamabi profeta txikietako bat da, haren izeneko liburuaren egilea. Samariako erresuman aritu izan zen, K.a. 752tik K.a. 725 arte. Oseasen liburuan ikusten den ideia nagusia, Jahveren maitasuna da, Israelen eskergaiztasunari kontrajarririk.
Hirurogei urtez lan egin zuen eta idatzizko profeziak uzteko profeta bakarra izan zen. Aita Beeri profeta izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ www.Bibler.org. (2012-05-30). Dictionary - Hosea. .

## Kanpo estekak

* Datuak: Q665541
* Multimedia: Hosea / Q665541
# Oseas Israelgoa

    Artikulu hau Israelgo erregeari buruzkoa da; beste esanahietarako, ikus «Oseas».
Oseas edo Osee (hebreeraz: הושע‎, Hošēā‘ "salbamen" esan nahi duena; latinez: Osee) Israelgo Erresumako azken erregea izan zen, gutxi gora-behera, K.a. 730etik K.a. 722 arte gobernatu zuena.
Asiria eta Babiloniako errege zen Tiglath-Pileser III.ak ezarria, Samariara mugatu zuen subirautzarekin, Tiglath hil zenean, matxinatu eta Egiptoren laguntza bilatu zuen, baina Salmanasar V.ak garaitu zuen, itsutua eta Asiriara gatibu eramana. Ondorioak, Israel Asiriar probintzia bihurtzea eta biztanleriaren erbesteratze masiboa izan ziren, batez ere klase altuko jendea, aramear eta kaldearrek ordezkatu zituztenak, etorkizunean, samariarrak bezala ezagunak. Israeldar erbesteratuak, asiriar biztanlerian disolbatu ziren, ordutik aurrera, Israeleko hamar tribu galduak deituak izan zirelarik.

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .

## Kanpo estekak

* Datuak: Q319038
* Multimedia: Hosea / Q319038
# Osebergeko itsasontzia

Osebergeko itsasontzia, Tønsbergeko eskualdean (Vestfold, Norvegia) Oseberg etxaldetik gertu dagoen muino zabal batean aurkitutako itsasontzi bikingo edo drakkar bat da. Gabriel Gustafson suediar arkeologoak eta Haakon Shetelig norvegiar arkeologoak aurkitu zuten, 1904-1905ean.
Itsasontzia eta haren edukia Osloko itsasontzi bikingoen museoan daude ikusgai.

## Itsasontzia

Iltzatutako zurezko xaflez osatuta dago, ia guztiak haritzezkoak. Bere neurriak honako hauek dira: 22 metro luze eta 5 metro zabal, 9 edo 10 metroko masta batekin. Gutxi gorabehera 90 m²-ko oihalarekin, itsasontziak 10 korapiloko abiada har zezakeen. 30 arraunlarirentzako tokia zuen (itsasontziaren albo bakoitzak arraunentzako 15 koxka ditu). Gainera, lema zabal bat eta burdinazko aingura bat daude. Branka eta txopa oso modu landuan zizelkatuak daude, "Osebergekoa" deitu izan den estiloarekin. Itsasontzia 820an eraiki zuten, eta nabigatzeko erabili zuten zenbait urtez, hilobitzat erabili aurretik. Nabigaziorako egokia zen arren, itsasontzia nahiko hauskorra da; beraz, badirudi ez zela erabiltzen kostatik gertuko bidaietarako baizik.

## Hezurdurak

Hilobian, bi emakumeren hezurdurak aurkitu dira. Bata 60-70 urte bitartekoa zen, eta artritis larria zuen, beste gaixotasun batzuez gain; besteak, berriz, 25-30 urte inguru zituen. Ez dago zehatz jakiterik bietako zein zen hierarkian gorago zegoena, edo bata bestearen heriotzan laguntzeko sakrifikatu ote zuten. Hilobiaren edukiak eta oparotasunak adierazten dute garrantzi handiko pertsona zela. Hilobiaren enborren azterketa dendrokronologikoak lurperaketa 834ko udazkenean datatu du. Goi mailako emakumearen nortasuna ezezaguna den arren, iradoki da Ynling klaneko Åsa erregina izan litekeela (ikus Vestfoldeko erregeen zerrenda eta Norvegiako erregeen zerrenda), Halfdan III.a Vestfoldekoaren ama eta Harald I.a Norvegiakoa ile ederrekoaren amona. Gaur egun, teoria hori baztertu da, eta apaizandere bat izan daitekeela proposatzen da. Hori zehazterik lortu ez den arren, berriki aurkitutako objektuek perspektiba berri bat eman diote aurkikuntzari.

## Objektuak

Hilobia profanatu egin zuten antzinatean, metal preziatuak falta baitira. Dena dela, eguneroko erabilerako objektu ugari eta beste gauza batzuk aurkitu zituzten 1904-1905eko indusketetan. Horien artean, apaindura oso landuko lau lera, modu aberatsean zizelkaturiko lau gurpileko zurezko zalgurdi bat, ohe oinak eta zurezko kutxak. Etxeko eta nekazaritzako tresnak ere aurkitu zituzten, bai eta ehungintzako gauzak ere, hala nola artilezko arropa, inportaturiko setazkoa, eta tapiz txikiak. Osebergeko hilobia bikingoen garaiko oihal adibide urrietako bat da; eta zurezko gurdia, egundaino osorik aurkitu den gurdi bikingo bakarra.

## Kanpo estekak

* Datuak: Q832395
* Multimedia: Oseberg ship / Q832395
# Oseiro (Arteixo)

Oseiro, Espainiako Galizia autonomia erkidegoko Arteixo udalerrian dagoen parrokia bat da, Coruñako probintzian. 2016ko erroldaren arabera 5.283 biztanle zituen.
* Datuak: Q10990677
* Multimedia: Oseiro, Arteixo / Q10990677
# Oseasen Liburua

Oseasen Liburua Bibliako Itun Zaharreko liburu bat da, Profeten sailekoa. Biblian, Danielen Liburua du aurrean, eta Joelen liburua ondotik.

## Liburuaren gaia

Liburuan ikusten den ideia nagusia, Jahveren maitasuna da, Israelen eskergaiztasunari kontrajarririk. Egilea Oseas profeta du.

## Egitura

* Oseasen emaztea eta semeak (1,2-9)
* Jaunak zorion-garaia agindu (2,1-3)
* Jaunak herriaren maitasuna berriz bereganatuko (2,4-25)
* Oseasek emazte desleiala berriz bereganatu (3,1-5)
* Jauna Israelekin auzitan (4,1-3)
* Jauna apaizekin auzitan. Idolatriaren aurka (4,4-19)
* Israelek Jainkoarengana bihurtu nahi ez (5,1-15)
* Itxurazko konbertsioa (6,1-6)
* «Haien gaiztakeria guztiak gogoan ditut» (6,7-7,16)
* «Nire ituna hautsi dute» (8,1-14)
* «Egiptora itzuliko dira» (9,1-9)
* Israel bekatari, lehen eta orain (9,10-10,15)
* Jainkoaren maitasun gupidatsua (11,1-11)
* Nola Jakob, hala haren ondorengoak ere (12,1-15)
* «Ez dut gupidarik bihotzean» (13,1-14,1)
* «Urrundua dut haiengandik haserrea» (14,2-9)
* Irakurleari azken oharra (14,10-10)

## Erreferentziak

* ↑ Lur entziklopedietatik hartua.

## Kanpo estekak

* Datuak: Q184030
* Multimedia: Book of Hosea / Q184030